અમદાવાદ: શાહઆલમ ટોલ નાકા પાસે આવેલી ડાહ્યાભાઇ પાર્ક સોસાયટીમાં હિંદુ વ્યકિતના નામે મુસ્લિમ બિલ્ડરે મકાન ખરીદવાનો મામલો વધુ વકર્યો છે. શાહઆલમ ટોલ નાકા પાસે આવેલી અંદાજિત 10 કરતાં વધુ સોસાયટીના રહીશો મુસ્લિમ કોમના લોકો હિંદુ સોસાયટીમાં મકાન ના ખરીદી શકે તે માટે એક થયા છે. હાલ આ મુસ્લિમ કોમના લોકો હિંદુના નામે મકાન ખરીદવાનો વિવાદ વધુ વકરતાં સમગ્ર વિસ્તારમાં ભારેલા અગ્નિ જેવી સ્થિતી સર્જાઇ છે. કોઇ અનિચ્છનીય બનાવ ના બને તે માટે પોલીસે સતત પેટ્રોલિંગ વધારી દીધુ છે. ત્યારે વિશ્વ હિંદુ પરિષદના આંતરરાષ્ટ્રીય પ્રમુખ પ્રવીણ તોગડિયા પણ આ મામલે આવતી કાલે સોસાયટીની મુલાકાતે આવે તેવી શક્યતા છે.